জনস্বার্থ মামলার নামে ‘ব্যক্তিগত স্বার্থ মামলা’ হয়, সমাজব্যবস্থাকে ধিক্কার সুপ্রিম কোর্টের বিচারপতির

নয়াদিল্লি: জনস্বার্থ মামলার ( Public Interest Litigation) নামে এগুলো কি হচ্ছে? যেটা হচ্ছে সেটা হল খালি প্রচার, পয়সা আর ব্যক্তিগত স্বার্থ মামলা? জনস্বার্থ মামলা অপব্যবহার করা হচ্ছে। একটি বই প্রকাশনী অনুষ্ঠানে এসে এইভাবেই গর্জে উঠলেন সুপ্রিম কোর্টের বিচারপতি বিভি নাগরত্না (Justice BV Nagarathna)। বিচারপতি বলেন, জনস্বার্থ মামলা দুর্বলদের হাতে একটি ইতিবাচক অস্ত্র ছিল, কিন্তু সেটি তার সদর্থক ভূমিকা হারিয়ে ফেলছে। বিচারপতি বলেন, আমি বলছি এখন এখন হয় পয়সা সুদের মামলা, প্রচারের স্বার্থের মামলা, অথবা ব্যক্তিগত স্বার্থের মামলা, কিন্তু আজকাল আসল জনস্বার্থ মামলা কোথায়?

আরও পড়ুন: ঔরঙ্গজেবের প্রশংসা, মহারাষ্ট্র বিধানসভা থেকে সাসপেন্ড সপা বিধায়ক আবু আজমি

বিখ্যাত আইনবিদ অধ্যাপক উপেন্দ্র বক্সীর “আইন, বিচার, সমাজ” ( legal scholar Professor Upendra Baxi’s book “Law, Justice, Society) বইটি প্রকাশ অনুষ্ঠানে আসেন সুপ্রিম কোর্টের বিচারপতি নাগরত্না। সেই বই প্রকাশ অনুষ্ঠানে এসে জনস্বার্থ মামলার অপব্যবহার নিয়ে সমাজ ব্যবস্থকে তীব্র ধিক্কার জানান তিনি।

বিচারপতি বলেন, প্রকৃত জনস্বার্থ মামলা এবং সামাজিক প্রভাব আইন প্রণয়নের প্রয়োজন, এবং তারপর আদালতগুলি ১৯৮০-এর দশকের শেষের দিকের মতোই সাড়া দেবে।”

বিচারপতি নাগরত্না বলেন যে, অধ্যাপক বক্সী যথাযথভাবেই জনস্বার্থ মামলাটিকে ‘সামাজিক প্রভাব আইন’ হিসেবে অভিহিত করেছেন এবং জনস্বার্থ মামলার অপব্যবহার সম্পর্কে লেখার সময় এসেছে। আমরা শুধু বিচার চাই এমনটা নয়, আমরা চাই সমাজের পণ্ডিত ও শিক্ষকরা এই ব্যবস্থার সমালোচনা করুক।